ජනාකීර්ණ කොළඹ නගරයේ ජනාධිපති මාවත ඔස්සේ ඉදිරියට ඇදෙන ලොරියකි. මෙහි රියදුරු අසුනේ රාජු නම් දෙමළ ජාතිකයෙක් විය. රථය මහ බැංකුව දෙසට සෙමින් ධාවනය වෙද්දී වෙනත් මාවතක් ඔස්සේ ඇදුණු ත්‍රිරෝද රථයක්ද මහ බැංකුව අසල ප්‍රදේශයට ළඟාවෙමින් තිබිණි. ජනාකීර්ණ අගනුවර මාවත් ඔස්සේ ධාවනය කළ ත්‍රිරෝද රථය මග බැංකුවේ කරුණාතිලක බැරියර් ගේට් අසල නතර විය. එම රථය ප්‍රධාන පිවිසුම අසල නවත්වත්ම එයින් එළියට බැසගත්තේ සරම වලාපොට ගසාගත් රඝු සහ කුට්ටිය. ඔවුන්ගේ දෑත්වල ස්වයංක්‍රීය ගිනිඅවි දෙකක් තිබිණි. ඊළඟ මොහොතේ එම ගිනිඅවි වලින් මහ බැංකු ගොඩනැගිල්ල දෙසටත් ඒ අවට ප්‍රදේශයටත් දිගට හරහට වෙඩි තබන්නට වූහ. ආරක්ෂක වළල්ලේ සිටි ආරක්ෂක නිලධාරීන්ද ප්‍රතිප්‍රහාර එල්ල කළ අතර ක්ෂණයෙන් මහ බැංකුව ඉදිරිපිට යුද පිටියක් නිර්මාණය විය.
රාජු කුමන ජාතිකයෙක්ද
දෙමළ ජාතිකයෙක්